Plansko polje
Plansko polje je kraško polje u Bosni i Hercegovini, na području općine Bileća. Smješteno je uz put Bileća- Gacko, na mjestu gdje se odvaja put za Berkoviće i Stolac. U neposrednoj je blizini Fatničkog i Dabarskog polja. Pripada grupi malih polja sa ukupnom površinom 0,69 km2. Nalazi se na nadmorskoj visini 609 metara. Pripada slivu rijeke Trebišnjice, bez vodenih tokova, pa je suho tokom cijele godine. Na obodu polja su naselja Pađeni, Selišta i Plana. Kroz historiju, od Ilira i Rimljana, polje je uvijek bilo dobro naseljeno. Početkom XXI vijeka ostalo je relativno malo stanovništva. Stanovništvo se uglavnom bavi stočarstvom. U polju se nalazi Avdića džamija koja je nacionalni spomenik Bosne i Hercegovine.